**Spørgeskema – ”Spørg før du deler”  
Instagram billeder  
- Design:**

o Beskriv det overordnede indtryk af grafikken i billederne mere i dybden  
▪ Hvad fungerer/fungerer ikke  
Det overordnede indtryk af grafikken er helt fin. Det er en meget simpel opbygning, med meget få elementer. Det synes jeg fungerer godt, da man så ikke er i tvivl om hvad og hvor problemet er.

o Beskriv designet af de karakterer, der optræder på billederne mere i dybden  
▪ Hvad fungerer/fungerer ikke  
Karaktererne er igen forholdsvist simple. De består ikke af mange ting. Personligt selv synes jeg det tager en del af budskabet af. Jeg føler ikke at man er i stand til at relatere til billederne, hvilket jeg mener er vigtigt. Vi skal jo på en eller anden måde sætte os i deres sko, og tage beslutninger ud fra det, og det synes jeg er svært når det er en så simpel figur.

o Beskriv designet af baggrunden (instagram-vindue)  
Det fungerer meget fint. Lidt simpel fortolkning, men man er samtidig ikke i tvivl om at man befinder sig på Instagram.

o Passer designet af grafikken til unge på din alder? Begrund gerne dit svar  
- Budskab:  
Som nævnt før ville jeg ønske mig at der enten var brugt rigtige mennesker på billederne (med deres samtykke selvfølgelig), eller figurer der ligner godt. I og med at spillets primære målgruppe er 13-15, tror jeg at hvis der var brugt flere scenarier fra fester og sådan, ville det virke mere relaterbart.

o Fremgår situationen på billederne tydeligt? Begrund gerne dit svar  
For det meste fremgår billederne meget godt. Specielt det med de drenge der drikker breezers. Jeg er dog lidt i tvivl med det billede hvor der er en pige på toilettet. Overordnet set synes jeg at de forskellige scenarier bliver beskrevet fint.

o Giver de forskellige eksempler på billeder, man kan dele mening for dig? Begrund gerne dit svar  
Jeg synes at eksemplerne giver fin mening. Specielt det med fester og skolebilleder, da jeg tit oplever at det er sådan nogle billeder man typisk ser blive lagt op uden samtykke.

▪ Kan du identificere dig med handlingen/motivet i billederne?  
De fleste af dem kan jeg. Det er jo en meget individuel ting, men for mig er det nogle fine eksempler. Pigen på toilettet forstår jeg ikke helt, men resten synes jeg er gode.

▪ Er disse typer billeder noget du kunne finde på at lægge ud?  
Nu er jeg ikke typen der ligger billeder ud generelt, så nej. Til gengæld er jeg endt op på mange billeder uden jeg vidste det. Men jeg kunne ikke finde på at lægge billeder ud af andre mennesker end mig selv, uden deres samtykke.

• Hvis nej til ovenstående; hvilke andre motiver ville være mere relevante og

give mere mening for dig?  
Nok hvis man f.eks. tog et sjovt billede til en fest, og så ligger det op mens man har drukket hjernen ud. Eller gruppebilleder af en større flok mennesker. Jeg føler at folk ikke rigtig gør noget ud af at spørge om det er okay at lægge et billede op, hvis der er mange mennesker på billedet.

o Hvordan vil du karakterisere stemningen i billederne?

Den virker jo rimelig festlig, karaktererne virker smilende og glade, hvilket virker godt.

o Er billederne interessante at kigge på? Begrund gerne dit svar  
Spillet- Ide, budskab og struktur:  
Billederne er jo ikke voldsomt interessante. Men måske er det i virkeligheden også meget godt. Man kan jo sige at man kommer lige til problemet, da billederne udspiller et problem, og intet andet.

o Hvad synes du om idéen til spillet, ift. at oplyse unge om regler og farer ved at dele billeder på nettet?  
Ideen med et spil virker på en måde hyggelig. Det er en anderledes måde at få en besked ud, hvilket jeg synes er ret godt. De unge der spiller det skal jo til at tage en reel beslutning om de vil dele billedet eller ej, og på den måde er de tvunget til at se virkeligheden i øjnene. Specielt hvis de selv er typerne der lægger billeder ud af andre, så tror jeg det fungerer rigtig godt når de ser på det udefra, og opdager at det er forkert.

o Er spillets ide let at forstå? Begrund gerne dit svar  
Ideen synes jeg er let at forstå. Jeg kan godt lide ideen med at det er på Instagram man basere billederne og det med at dele ud fra. Man kunne jo sagtens bare stikke et billede i hånden på et barn og sige “er det okay?”. Men i og med at det foregår på Instagram, så føles det også mere virkeligt.

o Kommer budskabet tydeligt til udtryk?  
Det synes jeg det gør. Jeg kan godt lide de der kommentare man får bagefter. Måske skulle man også have nogle billeder der udspiller en scene som er okay. Hvis man nu både viste billeder som var okay at lægge ud, samt billeder der ikke var okay. På den måde blev det også lidt af et spil, hvor man ikke altid kunne gætte sig til svaret, og hvor man også ser hvad der egentligt er okay.

o Giver strukturen i spillet mening ift. budskabet? Begrund gerne dit svar  
Det synes jeg. Det er meget simpelt og ligetil.

o Er budskabet relevant og lærerigt for dig?  
Et budskab som dette synes jeg altid er relevant og lærerigt.

Fakta-boksene  
- Design:  
o Beskriv designet af fakta-boksene  
▪ Hvad fungerer/fungerer ikke?  
De er rigtig fine. Jeg kan godt lide at de er bygget op som talebobler.

- Budskaber:  
o Er sproget og budskabet klart og letforståeligt i hver af fakta-boksene?  
Ja. Man er ikke i tvivl om hvorfor ting ikke er okay. Det er skrevet på en god måde.

▪ Hvis nej; hvilke er uklare og hvorfor?

o Er sproget velvalgt ift. målgruppen eller virker sproget anstødeligt på nogen måde?  
Nej. Problematikken bliver beskrevet på en god måde, som alle burde være i stand til at forstå.

o Er budskaberne i fakta-boksene relevante for dig?  
Jeg tror at de er relevante for alle i den målgruppe. Uanset om man så er personen der tager billeder, eller dem som ender op på billederne. Dem som tager billederne kommer forhåbentligt til at forstå at de er sygt irriterende, og dem der ender på billederne kommer jo til at forstå de rettigheder de egentlig har når det kommer til uønskede billeder.

▪ Hvis nej; hvilke er ikke?

o Føler du at du får nyttig viden/lærer noget nyt omkring regler og farer ved billeddeling på nettet?  
Ikke rigtig nej. Det er ikke noget man rigtig ligger mærke til indtil man selv ender på et uheldigt billede, som man i den grad ikke sagde ja til. Først der går det lidt op for en hvor ubehageligt det egentlig er. Jeg synes det er vigtigt at snakke med de unge om det, både for at forebygge fremtidige uheld, men også for at få folk til at genoverveje de billeder de lægger op online, og de mennesker som er på det.

o Føler du at du er blevet tilstrækkeligt informeret omkring det?

Nej. Jeg synes at man burde gøre mere ud af at oplyse unge om sådan noget, da der tit sker ting som det her. Jeg synes derfor også at det her er en mega fed ide.